Mwanasayansi wa Mahesabu ya Kompyuta

Isichanganywe na Mwanasayansi wa Kompyuta.

Mwanasayansi wa Mahesabu ya Kompyuta ni mtu mwenye utaalamu wa uhesabu wa kisayansi (scientific computing). Kwa kawaida mtu huyu ni mwanasayansi, mtaalamu wa takwimu, mtaalamu wa hisabati tumizi, au mhandisi ambaye hutumia kompyuta zenye uwezo mkubwa (high-performance computing) na wakati mwingine cloud computing kwa njia mbalimbali ili kuendeleza maarifa katika taaluma zao husika kama vile fizikia, kemia, sayansi za kijamii, na kadhalika  .

Uhesabu wa kisayansi umeathiri kwa kiwango kikubwa maeneo mengi kama vile uchumi, baiolojia, sheria na tiba. Kwa kuwa kazi ya mwanasayansi wa mahesabu ya kompyuta mara nyingi inahusishwa moja kwa moja na sayansi au taaluma nyingine, si lazima wawe wamefunzwa mahsusi katika sayansi ya kompyuta, ingawa dhana za sayansi ya kompyuta hutumika mara nyingi. Watafiti hawa hupatikana zaidi katika vyuo vikuu vya kitaaluma, maabara za kitaifa, au kampuni za kiteknolojia  .

Moja ya majukumu makuu ya mwanasayansi wa mahesabu ya kompyuta ni kuchambua kiasi kikubwa cha data, mara nyingi kutoka astrofizikia au nyanja zinazofanana, ambazo mara nyingi huzalisha data kubwa sana. Wao huandaa, kusafisha, na kusawazisha data ili iweze kutumika vizuri kwa uchambuzi. Pia, wanahusika na kuunda data ya bandia kupitia miundo ya kompyuta na usimulizi .

Marejeo
Category:Wiki Loves STEAMIA 2025